OpenLLM-France/wikimedia huggingface dataset:
# Flåm

Flåm és un poble situat al municipi d'Aurland, al comtat de Sogn og Fjordane, Noruega. És al final de l'Aurlandsfjord, una branca del Sognefjord. Té una població de 350 habitants (2013). El nom de Flåm deriva de Flám, el plural datiu de la forma antiga flá, que significa "petita plana entre muntanyes".
Flåm és, des de finals del segle xix, una destinació turística molt popular, amb més de 450.000 visites anuals. Les principals atraccions de Flåm són les sortides en vaixell pels fiords i el tren anomenat Flåmsbana. Aquest ferrocarril uneix les estacions de Flåm i Myrdal i és una de les línies ferroviàries amb més desnivell del món. La ruta de Rallarvegen, que uneix Haugastøl amb Voss, és també un dels principals atractius turístics, especialment per als ciclistes.
L'accés en cotxe a Flåm es pot fer per la ruta europea E16, que uneix Oslo i Bergen.

## Galeria

| Vista del salt d'aigua Kjosfoss en el trajecte de Flåm a Myrdal amb el Flåmsbana | El port de Flåm | Vaixell al port de Flåm | Turistes a l'estació de tren de Flåm |

## Referències

* ↑ Oficina Central d'Estadístiques de Noruega. «Urban settlements. Population and area, by municipality.», 01-01-2013.
* ↑ «O. Rygh: Norske Gaardnavne». [Consulta: 29 gener 2017].

## Enllaços externs

* Webcam connectada a Flåm Arxivat 2008-12-30 a Wayback Machine.
* Pàgina web oficial de l'oficina de turisme de Flåm
# La Fonteta (Santa Llúcia de Mur)

La Fonteta és una font del terme municipal de Castell de Mur, en el poble de Santa Llúcia de Mur, de l'antic municipi de Mur.
Està situada a 717 m d'altitud, al sud-est del pont de la Carretera de Santa Llúcia de Mur sobre el barranc de la Fonteta, al bell mig de Santa Llúcia de Mur.

## Enllaços externs

* Institut Cartogràfic de Catalunya
# Cairo (Nova York)

Cairo és una concentració de població designada pel cens dels Estats Units a l'estat de Nova York. Segons el cens del 2000 tenia 1.390 habitants.

## Demografia

Segons el cens del 2000, Cairo tenia 1.390 habitants, 600 habitatges, i 361 famílies. La densitat de població era de 126,3 habitants/km².
Dels 600 habitatges en un 27,3% hi vivien nens de menys de 18 anys, en un 42,5% hi vivien parelles casades, en un 13,7% dones solteres, i en un 39,8% no eren unitats familiars. En el 33,8% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,9% tenia menys de 18 anys, un 6,4% entre 18 i 24, un 26,1% entre 25 i 44, un 23,6% de 45 a 60 i un 19% 65 anys o més.
L'edat mediana era de 40 anys. Per cada 100 dones de 18 o més anys hi havia 80 homes.
La renda mediana per habitatge era de 28.478 $ i la renda mediana per família de 34.063 $. Els homes tenien una renda mediana de 36.250 $ mentre que les dones 26.042 $. La renda per capita de la població era de 17.465 $. Entorn del 5,6% de les famílies i el 13,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cairo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cairo». American Fact Finder. Oficina del Cens dels Estats Units, 12-01-2010.
# Spassk-Dalni

Spassk-Dalni (en rus Спасск-Дальний) és una ciutat del krai de Primórie, a Rússia.

## Geografia

La ciutat es troba a la plana de Khanka, a 180 km al nord-est de la capital, Vladivostok. A 20 km al nord-est hi ha el llac Khanka, situat a cavall entre la frontera russo-xinesa, on desemboquen els rius Luletxovka i Spassovka.
Spassk-Dalni té una estació de la línia del Transsiberià (a 9.048 km de Moscou) i està situada sobre la carretera nacional M60 Khabàrovsk-Vladivostok.

## Història

La vila fou creada el 1885 amb el nom de Spàsskoie. El 1906 s'hi construí l'estació de tren d'Evguenievka, sobre la línia del riu Ussuri, oberta el 1897. El 1917 la vila rebé l'estatus de ciutat i fou rebatejada Spassk.
El 1926 Evguenievka s'uní a la ciutat i el nou municipi s'anomenà Spassk-Dalni, que permet diferenciar-la de les ciutats de Spassk a l'óblast de Penza i de Spassk-Riazanski a l'óblast de Riazan.
# Flávio Nunes Ferreira

Flávio Nunes Ferreira (nascut 19 d'octubre 1991 a Nogueira do Cravo, Oliveira do Hospital) és un exfutbolista professional portuguès que jugava com a defensa central o migcampista defensiu.

## Palmarès
### Académica

* Taça de Portugal: 2011–12

## Enllaços externs

* Estadístiques a ForaDeJogo Arxivat 2012-11-04 a Wayback Machine.
* Fitxa a Transfermarkt
# Marcel Justribó i Agustí

Marcel Justribó i Agustí (Lleida, 8 de maig de 1978) és un pilot de trial català. Després d'haver guanyat tres campionats estatals en categories inferiors, l'any 1995 va guanyar el Campionat d'Europa de trial amb Beta. Ha guanyat 3 vegades el Trial de les Nacions formant part de l'equip estatal, concretament els anys 1996, 1998 i 2000.
Justribó ha estat competint en els campionats mundial i espanyol a alt nivell durant anys. Actualment compagina l'activitat esportiva amb la seva empresa Trialshows, des d'on es dedica a oferir tota mena d'espectacles amb el també campió d'Europa Jordi Pascuet, amb qui col·labora també en la seva escola de trial a La Seu d'Urgell, la Pascuet Trial School, entrenant joves pilots.
    A 1 de gener de 2010

## Palmarès

| Any | Motocicleta | C. del Món outdoor | C. del Món indoor | TDN | C. d'Espanya outdoor | C. d'Espanya indoor | Altres |
| 1991 | Beta | - | - | - | 1r juvenil | - | |
| 1992 | Gas Gas | - | - | - | 1r júnior | - | |
| 1993 | Beta | - | - | - | 1r sènior B | - | |
| 1994 | Beta | 16è | - | - | 6è | - | |
| 1995 | Beta | 11è | 12è | - | 4t | - | Campió d'Europa |
| 1996 | Beta | 10è | 14è | 1r | 4t | - | |
| 1997 | Gas Gas | 12è | 13è | - | 6è | - | |
| 1998 | Gas Gas | 10è | 10è | 1r | 3r | - | |
| 1999 | Montesa | 6è | 6è | 2n | 5è | - | |
| 2000 | Montesa | 8è | 8è | 1r | 5è | - | |
| 2001 | Sherco | 11è | - | - | 12è | 5è | |
| 2002 | Sherco | 12è | - | - | 18è | 7è | |
| 2003 | Montesa | 12è | - | - | - | - | |
| Total títols | Total títols | 0 | 0 | 3 | 3 | 0 | 1 |

### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi el TDN

## Referències

* ↑ «The rider... Justribó Marcel» (en anglès). trialonline.org. [Consulta: 12 febrer 2011].
* ↑ «Los pilotos. Marcel Justribó Agustí» (en castellà). trialshows.com. Arxivat de l'original el 21 d’agost 2009. [Consulta: 21 febrer 2010].
* 1 2 «Campeonatos de España, Trofeos Nacionales y Copas R.F.M.E.» (en castellà). rfme.net. RFME. Arxivat de l'original el 5 de novembre 2016. [Consulta: 28 octubre 2011].

## Enllaços externs

* Marcel Justribó i Agustí - Lloc web oficial (castellà)
* Palmarès de Marcel Justribó al Campionat d'Europa (anglès) PDF
* Notícia de la seva victòria als 2 Dies d'Eivissa del 2008 (castellà)
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen :
# Cairo (Ohio)

Cairo és una població dels Estats Units a l'estat d'Ohio. Segons el cens del 2000 tenia 499 habitants.

## Demografia

Segons el cens del 2000, Cairo tenia 499 habitants, 181 habitatges, i 148 famílies. La densitat de població era de 802,8 habitants/km².
Dels 181 habitatges en un 40,9% hi vivien nens de menys de 18 anys, en un 65,2% hi vivien parelles casades, en un 12,7% dones solteres, i en un 18,2% no eren unitats familiars. En el 15,5% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,08.
Per edats la població es repartia de la següent manera: un 30,7% tenia menys de 18 anys, un 6,8% entre 18 i 24, un 31,5% entre 25 i 44, un 21,4% de 45 a 60 i un 9,6% 65 anys o més.
L'edat mediana era de 34 anys. Per cada 100 dones de 18 o més anys hi havia 90,1 homes.
La renda mediana per habitatge era de 32.917 $ i la renda mediana per família de 39.375 $. Els homes tenien una renda mediana de 34.250 $ mentre que les dones 25.313 $. La renda per capita de la població era de 14.365 $. Aproximadament el 6,8% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cairo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cairo». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sique Rodríguez i Gairí

Sique Rodríguez i Gairí (Lleida, 1981) és un periodista esportiu català. És cap d'esports de SER Catalunya, i va guanyar el Premi Ondas 2021 al millor programa de ràdio de proximitat per Què t’hi jugues!, que va destapar l'escàndol del Barçagate. Abans havia dirigit i presentat el programa de ràdio Fora de Joc, a Ona FM, un espai diari de cinc hores on s'hi barrejava esport i humor. Hi va dirigir també les retransmissions del Futbol Club Barcelona i el programa La Graderia. Ha col·laborat a la premsa escrita, a la televisió i amb mitjans de comunicació estrangers. És coeditor, amb Dani Senabre, d'Un any al Paradís. El meu diari del triplet, del futbolista Andrés Iniesta, un èxit de vendes en català, castellà, turc i polonès.

## Obra publicada

* Un any al paradís. Badalona: Ara Llibres, 2009. ISBN 978-84-92552-82-5.
* Educats per guanyar. Badalona: Ara Llibres, 2011. ISBN 978-84-15224-34-1.
* De la gloria al infierno. Barcelona: Ediciones Deusto, 2022. ISBN 978-84-234-3350-6.

## Referències

* ↑ Miró, Quim. «La SER és una gran marca, però a Catalunya paga el peatge de ser espanyola». Comunicació 21, 29-10-2021. [Consulta: 29 maig 2022].
* ↑ «Entrevista a Carles Porta i Sique Rodríguez, dos lleidatans amb 'Ondas'». Segre, 24-10-2021. [Consulta: 29 maig 2022].
* ↑ «Sique Rodríguez nou cap d'esports de SER Catalunya». Cadena SER, 05-09-2016. [Consulta: 29 maig 2022].
* ↑ Vilanova, Albert. «A un president no el poden caricaturitzar com si fos Nobita». Nació Digital, 01-05-2022. [Consulta: 29 maig 2022].
* ↑ Llimós, Albert. «Els jugadors van arribar una hora tard a un acte de Rakuten perquè estaven jugant a parxís». Ara, 04-05-2022. [Consulta: 29 maig 2022].

## Enllaços externs

* Sique Rodríguez a La Sotana (23/05/2022)
# Marcel Herzog

Marcel Herzog (Winterthur, Suïssa, 28 de juny de 1980) és un futbolista suís que actualment juga de porter al primer equip del MSV Duisburg. Va començar com a futbolista al FC Bubendorf.

## Enllaços externs

* Perfil del MSV Duisburg Arxivat 2007-11-25 a Wayback Machine. (alemany)
# L'Abadia (Vernet)

L'Abadia és un edifici de Vernet al municipi d'Artesa de Segre (Noguera) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular amb façana principal d'estil barroc. Té planta baixa, planta noble i golfes. La composició de la façana segueix l'eix de simetria definit pel portal adovellat i la gran finestra superior. Dues finestres laterals i les tres obertures de les golfes, essent la central tapiada. La coberta també ha estat modificada, desguassant pel mig la façana. Uns annexes deformen la planta original.

## Història

El 1950 data la llinda del portal. En començar el segle xvii la senyoria del lloc d'Artesa pertanyia el monestir de Montserrat.

## Referències

* 1 2 «L'Abadia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# Federico Riu

Federico Riu (Lleida, 14 de maig de 1925 - Caracas, 9 de desembre de 1985) va ser un filòsof i professor universitari veneçolà d'origen català.
Riu va néixer a Lleida, on va treballar com a mestre en un petit poble. Després d'una breu estada a l'Estat francès, s'exilia a Veneçuela el 1946, on va exercir el seu ofici de mestre. Al mateix temps, va estudiar filosofia a la Universitat Central de Veneçuela (UCV). Posteriorment, va fer el doctorat a la Universitat de Friburg a Alemanya, i es va convertir en catedràtic de l'Escola de Filosofia de la UCV. El 1953 es va nacionalitzar com a veneçolà, i el 1954 va rebre el títol de llicenciat amb la màxima qualificació, i és enviat a Friburg de Brisgòvia durant dos anys, on té ocasió d'escoltar a Martin Heidegger i a Eugen Fink. En tornar inicià la seva carrera com a professor de l'Escola de Filosofia de la UCV, en la qual va romandre fins a la seva jubilació el 1980. Després de la seva jubilació va tornar a Lleida algunes temporades. El 1959 va contreure matrimoni amb Elena Rima, amb qui tingué una filla, Elena Riu, una coneguda pianista establerta a Londres. En morir, la UCV creà una càtedra amb el seu nom i, a Caracas, s'hi constituí una fundació. A més, anualment, es convoca a Veneçuela el «Premi de recerca filosòfica Federico Riu».

## Obres

* Ontología del siglo XX: Husserl, Hartmann, Heidegger y Sartre (Universidad Central de Venezuela: Caracas 1966).
* Historia y totalidad: el concepto de reificación en Lukács (Monte Ávila: Caracas 1968).
* Ensayos sobre Sartre (Monte Ávila: Caracas 1968).
* Tres fundamentaciones del marxismo (Monte Ávila: Caracas 1976). ISBN 978-980-01-1005-8
* Usos y abusos del concepto de alienación (Monte Ávila, Caracas 1981).
* Vida e historia de Ortega y Gasset (Monte Ávila: Caracas 1985). ISBN 978-980-01-0003-5
* Obras completas (Monte Ávila: Caracas 1997) ISBN 980-01-1005-4
* Ensayos sobre la técnica en Ortega, Heidegger, García Bacca, Mayz (Barcelona: Antrhopos 2010).

## Referències

* ↑ Hernández, Prócoro «Frederic Riu i Farré». Gran Enciclopèdia Catalana (GEC). Barcelona: Grup Enciclopèdia Catalana [Consulta: 24 octubre 2020].
* ↑ «Federico Riu Farré 1925-1985». Filosofía en español [Consulta: 24 octubre 2020].

## Enllaços externs

* Biografia a Veneçuela Tuya
# Soutomaior

Soutomaior és un municipi de la Província de Pontevedra a Galícia. Pertany a la Comarca de Vigo. Situat en el marge esquerre de la desembocadura del riu Verdugo, al fons de l'ancorada de San Simón, a la Ria de Vigo, la qual està més al sud de totes les Ries gallegues.

## Parròquies

* Arcade
* Soutomaior.
# Nebahat Çehre

Nebahat Çehre (Samsun, 15 de març de 1944), Miss Turquia 1960, és una model i actriu turca de cinema i de sèries de televisió. Filla d'una família de set germans, va créixer sense pare. Després de treballar com a model i de fer moltes pel·lícules com a actriu principal, va actuar en diverses sèries de televisió, en papers com ara la mare del soldà otomà Solimà I el Magnífic, a Muhteşem Yüzyıl.
El productor de cinema turc, Abdurrahman Keskiner, escrigué al seu llibre de memòries Apo Gardaş que el cineasta Yılmaz Güney l'havia colpejat durant el seu matrimoni, entre 1964 i 1968.
El març de 2016 Çehre inaugurà l'exposició "Kadına Şiddete Son" ("Prou violència contra les dones!") del servei d'assistència a la dona mal tractada, Alo 183.

## Referències

* ↑ «Nebahat Çehre'nin yeni dizisi belli oldu!» (en turc). Vatan, 24-01-2014. [Consulta: 23 març 2021].
* ↑ Çapa, İzzet. «Nebahat Çehre kardeşi Hasan Çehre» (en turc). Hurriyet Kelebek, 30-04-2014. [Consulta: 23 març 2021].
* ↑ «‘Valide Sultan lived too long’ says Çehre» (en anglès). Hurriyet Daily News, 19-04-2012. [Consulta: 23 març 2021].
* ↑ Sayfa, Ana. «'Yılmaz Güney, eşi Nebahat Çehre’yi öldüresiye dövüyordu'» (en turc). Íha, 18-09-2013. [Consulta: 23 març 2021].
* ↑ «NEBAHAT ÇEHRE: EŞİM ELİNİ BİLE SÜREMEDİ!» (en turc). Gecce, 19-03-2011. [Consulta: 23 març 2021].
* ↑ «Nebahat Çehre, ALO 183 Hayat Kurtarır Kadına Şiddete Son sergisinin açılışını yaptı!» (en turc). Hurriyet Kelebek, 08-03-2013. [Consulta: 23 març 2021].
# Malope

Malope és un gènere de plantes endèmic de la regió mediterrània dins la família malvàcia, consta de tres espècies). De les tres espècies, Malope trifida sovint es fa servir com planta ornamental.

## Taxonomia

* Malope anatolica Huber-Mor.
* Malope trifida Cav.
* Malope malacoides L.

## Referències

* ↑ The Malope Page at Malvaceae Info
* ↑ Pink, A.. Gardening for the Million. Project Gutenberg Literary Archive Foundation, 2004.
# Pietro Gasparri

Pietro Gasparri (Capovallazza di Ussita 5 de maig de 1852- Roma 18 de novembre de 1934) va ser un cardenal de l'església catòlica italià.
Va ser ordenat sacerdot el 1877 a Roma i va treballar com a secretari personal del cardenal Teodolfo Mertel. Ensenyà Història Eclesiàstica i teologia al Seminari pontifici romà i després dret canònic a l'Ateneu Pontifici Urbanià "De Propaganda fide" a Roma. El 1896 va ser nomenat membre de la Comissió Pontifícia per l'examen de la validesa de les ordenacions de l'Església anglicana.
El 16 de desembre de 1907 va ser creat cardenal pel papa Pius X. Gasparri va ser cardenal camarlenc de l'Església Santa romana.
El papa Benet XV, l'any 1914, el va nomenar Cardenal Secretari d'Estat del Vaticà de 1914 a 1918.
L'11 de febrer de 1929 va soscriure amb Benito Mussolini els Pactes del Laterà, que van posar fi al llarg contenciós de la Santa Seu amb l'Estat Italià que van començar el 1870 amb la Presa de Porta Pia, i la fi del poder temporal dels Papes.

## Honors

    Orde Suprem de la Santíssima Anunciació (1930)
    Gran Creu de l'orde de Sant Maurici i Sant Llàtzer (1930)
    Gran Creu de l'orde de la Corona d'Itàlia (1930)
    Creu de la Llibertat pel Servei Civil de I Classe (Estònia)
    Orde de l'Àliga Blanca (Polònia)
    Gran Creu de l'orde de la Creu i l'Espasa (Portugal)

## Bibliografia

* Francesco Maria Taliani: Vita del Cardinale Pietro Gasparri, Segretario di Stato e povero prete. Milano 1938.
* L. Fiorelli (Hrsg.): Il Cardinale Pietro Gasparri. Roma, 1960.
* Francesco Roberti: Il Cardinal Pietro Gasparri: L'uomo, il sacerdote, il diplomatico, il giurista. Apollinaris, Volume XXIII (1960), pàg. 5-43.

## Enllaços externs

* (anglès) Dades extretes de www.catholic-hierarchy.org a la pàgina
* (anglès) Dati riportati su www.gcatholic.com en la pàgina
* (anglès) Biografia su The Cardinals of the Holy Roman Church alla pagina Arxivat 2009-03-01 a Wayback Machine.
* Dizionario biografico Treccani
# Sorubim trigonocephalus

Sorubim trigonocephalus és una espècie de peix de la família dels pimelòdids i de l'ordre dels siluriformes.

## Morfologia

* Els mascles poden assolir 50,7 cm de longitud total.
* Nombre de vèrtebres: 58.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Madeira i Tapajós (afluents del riu Amazones).

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ Miranda Ribeiro, A. de, 1920. Peixes (excl. Characinidae). A: Commissão de Linhas Telegraphicas Estrategicas de Matto-Grosso ao Amazonas. Historia Natural. Zoologia. Peixes Matto-Grosso Núm. 58 (Annexo 5): 1-15, 17 unnum. pls.
* 1 2 3 FishBase (anglès)
* ↑ Lundberg, J.G. i M.W. Littmann, 2003. Pimelodidae (Long-whiskered catfishes). p. 432-446. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Littmann, M. W., 2007: Systematic review of the neotropical shovelnose catfish genus Sorubim Cuvier (Siluriformes: Pimelodidae). Zootaxa Núm. 1422: 1-29.

## Enllaços externs

* AQUATAB
# Alberto Ortiz Moreno

Alberto Ortiz Moreno, més conegut com a Tito (15 de febrer de 1985, Santa Coloma de Gramenet, Catalunya) és un exfutbolista català.

## Trajectòria

Jugador criat en el futbol base de la UDA Gramenet, on va arribar a jugar amb el primer equip abans de militar a les files del RCD Espanyol durant tres temporades, jugant també en el Legia Varsòvia com a cedit. Finalment, va jugar en el ja desaparegut Benidorm Club de Futbol una temporada abans de jugar en el Llagostera el 2011.
Al Llagostera es va aconseguir jugar a segona divisió, cosa que es veia impossible per aquest club. Després d'una molt bona campanya en la temporada 2014-2015 obtenint no sols la permanència, sinó la gairebé classificació per als play-offs. En les files del club català, Tito va jugar un total de 159 partits, a més d'assolir l'ascens a Segona Divisió la 2013-2014, categoria en la qual va sumar més de 4.600 minuts. Lamentablement en la campanya 2015-2016 no va poder repetir aquest assoliment i el conjunt blaugrana va descendir a la categoria de bronze del futbol espanyol.
Després del descens del club català, signatura amb el UCAM Murcia fins a juny de 2017.

## Referències

* 1 2
* ↑ Pitu y Tito abandonan la UE Llagostera
* ↑ «El UCAM CF incorpora al centrocampista Tito, quien llega del Llagostera». Arxivat de l'original el 21 d'agost de 2016. [Consulta: 12 agost 2016].
* ↑ Tito, nuevo jugador del UCAM Murcia

## Enllaços externs

* Fitxa d'Alberto Ortiz Moreno al web de la Lliga
* Alberto Ortiz Moreno a BDFutbol
# Malone (Nova York)

Malone és una vila i seu del Comtat de Franklin (Nova York) dels Estats Units d'Amèrica.

## Demografia

Segons el cens dels Estats Units del 2000 tenia 6.075 habitants, 2.583 habitatges, i 1.511 famílies. La densitat de població era de 742,3 habitants/km².
Dels 2.583 habitatges en un 28,5% hi vivien nens de menys de 18 anys, en un 38,6% hi vivien parelles casades, en un 15,2% dones solteres, i en un 41,5% no eren unitats familiars. En el 36% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,86.
Per edats la població es repartia de la següent manera: un 23% tenia menys de 18 anys, un 7,6% entre 18 i 24, un 26,1% entre 25 i 44, un 22,9% de 45 a 60 i un 20,4% 65 anys o més.
L'edat mediana era de 40 anys. Per cada 100 dones de 18 o més anys hi havia 76,9 homes.
La renda mediana per habitatge era de 25.200 $ i la renda mediana per família de 35.077 $. Els homes tenien una renda mediana de 29.200 $ mentre que les dones 20.163 $. La renda per capita de la població era de 15.960 $. Entorn del 10,8% de les famílies i el 16,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Malone». American Fact Finder. Oficina del Cens dels Estats Units, 12-01-2010.